迪卡儂

迪卡儂集團係法國大型連鎖運動用品量販店，由米歇爾·雷勒克取用比賽十項全能嘅名喺1976年創立。第一間店開喺法國里爾附近嘅小村莊昂格洛。

截至2016年底，迪卡儂集團喺全球28個地區開設1176間實體商場，係歐洲最大、全球第二大嘅運動用品連鎖集團。除咗連鎖運動用品店嘅經營，迪卡儂集團最大嘅特色係擁有豐富嘅自家品牌產品線，並根據運動類別嘅唔同，分咗12種以上唔同品牌。

銷售網 
迪卡儂集團喺以下地區設有銷售網路：

品牌 
除咗母品牌「Decathlon」之外，迪卡儂集團旗下仲擁有另外兩種唔同嘅連鎖店，包括主要係設置喺市區人口稠密地帶、店面規模比較細嘅「Decat'」，以及廉價運動器材大賣場「Toboggan」。

至於運動器材自有品牌方面，包括：
 Quechua - 登山露營器材
 Tribord - 水上運動
 Nabaji - 游水
 Domyos - 健身器材
 B'Twin - 單車運動
 Kalenji - 跑步/田徑
 Kipsta - 團體運動
 Inesis - 哥爾夫球
 Artengo - 球拍類運動
 Geologic - 標靶運動
 Fouganza - 馬術
 Aptonia - 按摩用品、健康食品、健身食品
 Geonaute - 運動輔助設備
 Oxelo - 滑板、滑板車、直排輪
 Caperlan - 釣魚
 Solognac - 野外求生
 Newfeel - 健行走路
 Orao - 太陽眼鏡
 Simond - 攀岩
 Wed'ze - 滑雪

香港官方網站
U.S. 官方網站
馬來西亞官方網站
新加坡官方網站

法國公司
零售商